Sasampunipun rampung dipun bangun lan wiwit dipun bikak ing taun 1985, Tour Total inggih minangka bangunan pencakar langit ingkang paling ageng wonten ing La Défense lan minangka bangunan ingkang paling inggil nomer kalih ing Paris sasampunipun Tour Montparnasse. Tour Total gadhah dhuwur ingkang kirang langkung ngantos 190 meter (623 kaki); lan ugi gadhah setunggal antena ingkang dhuwuripun 3 meter (9 kaki) ingkang wonten ing atapipun ingkang papanipun wonten ing dhuwur 187 meter (614 kaki) saking sak nginggiling siti. Papan ingkang wonten ing papan punika kedahipun minangka papan sepisanan ingkang dipun samektakaken kanggé damel bangunan pencakar langit ingkang minangka dados menara kembaranipun Tour Areva, ananging amargi regi minyak ing taun 1974 lajeng meksa para investor kanggé mbatalaken kanggé damel proyek punika.[2] Tour Total inggih punika kalebet salah satunggal saking pencakar langit genarasi kaping tiga saking La Défense. Arsitek mbiyantu kanggé mbangung menara genarasi saderengipun kados ta Tour Areva, Tour Gan, Tour AXA. Tour Total langkung efisien anggenipun ngginakaken energinpiun amargi sampun ngemat energi kanthi wontenipun isolasi kaca, lan manajemen energi ingkang sae menawi dipun tandhingaken kaliyan gedung pencakar langit La Défense saderengipun. Kode nama lokasi menara ingkang wonten ing tata letakk La Defensi inggih punika CB2.